የቱሉ ቦሎ ኬላ መንገድ ግንባታ ፕሮጀክት ወደ አሰፓልት ንጣፍ ስራ ተቀየረ
የቱሉ ቦሎ – ኬላ የመንገድ ግንባታ ፕሮጀክት ወደ አሰፓልት ንጣፍ ስራ መሸጋገሩን የኢትዮጵያ መንዶች ባለስልጣን አስታወቀ፡፡80 ኪሎ ሜትር የሚረዝመው የቱሉ ቦሎ – ኬላ የመንገድ ግንባታ ፕሮጀክት ውስጥ 26 ኪሎ ሜትሩ ሙሉ ለሙሉ የተጠናቀቀ ሲሆን ቀሪ የፕሮጀክቱን ክፍሎች አስፓልት ለማልበስ እየተሰራ ነው ተብሏል፡፡የቱሉ ቦሎ – ኬላ የመንገድ ፕሮጀክት እየተገነባ የሚገኘው ከመንግስት በተመደበ 1 ነጥብ 3 ቢሊየን ብር በጀት  ሲሆን ግንባታውን ሁናን ሁንዳ ሮድ ኤንድ ብሪጅ የተሰኘ ዓለም ዓቀፍ የስራ ተቋራጭ ድርጅት እያከናወነ ይገኛል፡፡የመንገዱን ጥራት በመቆጣጠርና በማማከር አየሰራ ያለው የተባበሩት የምህንድስና አማካሪዎች ሃላፊነቱ የተወሰነ የግል ማህበር ነው፡፡በደቡብ ምዕራብ ኢትዮጵያ የሚገኘው የቱሉ ቦሎ –  ኬላ የመንገድ ፕሮጀክት የኦሮሚያ ክልልን ከአጎራባች የደቡብ ብሔር ብሔረሰቦችና ህዝቦች ክልል ጋር የሚያገናኝ ወሳኝ ፐሮጀክት ሲሆን ከቡታጂራ አዲስ አበባ ከሚወስደው አውራ መንገድ ጋርም በአቋራጭ ያስተሳስራል፡፡የቱሉ ቦሎ – ኬላ የመንገድ ፕሮጀክት በቀጣይ አመት ለማጠናቀቅ  በትኩረት እየተሰራ መሆኑን የኢትዮጵያ መንዶች ባለስልጣን አስታውቋል፡፡